|  |  |  |  |
| --- | --- | --- | --- |
| logo4_darkblue2 | LÆSØ KOMMUNEDoktorvejen 2, Byrum9940 Læsøwww.laesoe.dk |  | Den: 23-01-2018Sagsnr.: 825-2017-2996Dok.nr.: 825-2018-1043Sagsbehandler: Stine Pagel HansenDirekte telefon: 9621 3037 |

Læsø Salt A/S

Hornfiskrønvej 3

9940 Læsø

**Tilsynsrapport**

Læsø Kommune gennemførte d. 30/11 2017 et varslet miljøtilsyn hos virksomheden Læsø Salt A/S. Ved tilsynet deltog Jeppe Ladefoged og Poul Christensen fra Læsø Salt A/S samt Stine P. Hansen fra Læsø Kommune.

Følgende blev gennemgået under tilsynet:

**Opvarmning**

Der benyttes flisfyr, som fungerer fint.

**Tanke**

Der er registreret to tanke på ejendommen; én fritstående fyringsolietank på 1200 l fra 1999 placeret i aflåst skur på befæstet areal og én nedgravet fyringsolietank på 1500 l fra 2002. Læsø Kommune har tankattester på begge tanke.

Der findes endvidere to tanke med saltvan samt én tank med restlage.

**Luftemissioner**

Der er indrettet værksted i fyrrummet, hvor der findes god udsugning. Antallet af reparationer er begrænset.

**Opbevaring og håndtering af olie- og smøreprodukter**

Åbnede beholdere med olie- og smøreprodukter opbevares i spildbakker og i lukket rum, hvor der ikke kan ske udslip til bar jord.

Der blev drøftet fordelene i at opbevare mindre dunke og beholdere med maling, olie- og smøremidler i et kemiskab.

**Trykflasker**

Trykflasker opbevares aflåst og afmærket med piktogram.

**Restprodukter fra saltsydningen**

Kalk og salt fra sydeprocessen samles på befæstet areal og køres efterhånden til genbrugsplads. Der blev drøftet mulighed for at køre produkterne direkte til genbrugspladsen.

**Spildevand**

Spildevand nedsives gennem mileanlæg.

**Opbevaring og håndtering af affald**

Dagrenovation bortskaffes med renovationsordning. Øvrigt affald køres på genbrugsplads.

**Brugerbetaling**

Der opkræves gebyr for miljøtilsyn i henhold til Brugerbetalingsbekendtgørelsen (BEK. Nr. 1475 af 12/12/2017). taksten pr. time for 2017 er kr. 318,04. Gebyret dækker forberedelse, gennemførelse og afrapportering af tilsyn samt eventuel opfølgning.

De har i henhold til Forvaltningslovens § 9 ret til aktindsigt (LBK nr. 433 af 22/04/2014).

Såfremt der er spørgsmål eller kommentarer er De meget velkommen til at kontakte undertegnede.

Venlig hilsen

Stine Pagel Hansen

Sagsbehandler